**Notă informativă**

la proiectul Hotărîrii Guvernului

pentru aprobarea modificărilor şi completărilor ce se operează în anexele

nr.1 şi nr.2 la Hotărîrea Guvernului nr.246 din 8 aprilie 2010

Proiectul de hotărîre a Guvernului privind completarea anexelor nr.1 şi nr.2 la Hotărîrea Guvernului nr.246 din 8 aprilie 2010, a fost elaborat de căre Cancelaria de Stat întru executarea prevederilor articolelor 54, 104, 124 din Codul Fiscal nr.1163-XIII din 24 aprilie 1997 (republicat în Monitorul Oficial al Republicii Moldova, 2007, ediţie specială) şi în scopul actualizării Listei proiectelor de asistenţă tehnică care cad sub incidenţa tratatelor internaţionale la care Republica Moldova este parte şi beneficiază de facilităţi fiscale şi vamale. Astfel, se propune pentru examinare proiectul de Hotărîre a Guvernului privind completarea anexelor nr.1şi nr.2 la Hotărîrea Guvernului nr.246 din 8 aprilie 2010 cu privire la modul de aplicare a cotei zero a TVA la livrările de mărfuri, servicii efectuate pe teritoriul ţării şi de acordare a facilităţilor pentru proiectele de asistenţă tehnică şi investiţională în derulare, care cad sub incidenţa tratatelor internaţionale la care Republica Moldova este parte.

Luînd în considerare faptul, că în perioada respectivă au demarat noi proiecte de asistenţă tehnică, aflate în proces de desfăşurare aceasta relevă necesitatea operării unor modificări în anexele nr.1 şi nr.2 la Hotărîrea Guvernului nr.246 din 8 aprilie 2010.

Aprobarea şi implementarea prezentului proiect de act normativ nu implică anumite cheltuieli financiare.

În scopul respectării prevederilor Legii nr. 239-XVI din 13 noiembrie 2008 privind transparenţa în procesul decizional, proiectul a fost plasat pe pagina [www.particip.gov.md](http://www.particip.gov.md) pentu consultări publice.

**Secretar general adjunct al Guvernului Valentin GUZNAC**